techiaith/cofnodycynulliad_en-cy huggingface dataset:
English: Well, anaerobic digestion is getting more popular, and we are seeing more. I've got one in my constituency - I think it was one of the first in Wales - and we certainly are seeing a few more. Natural Resources Wales are responsible for regulating them. You will be aware of some issues. Hefin David raised some issues around this, in business statement yesterday, I think. So, we do need to see more of this, but it does need to be regulated in an appropriate way.
Welsh: Wel, mae cyfleusterau treulio anaerobig yn dod yn fwy poblogaidd, ac rydym yn gweld mwy ohonynt. Mae gennyf un yn fy etholaeth - credaf mai hwnnw oedd un o'r rhai cyntaf yng Nghymru - ac rydym yn sicr yn gweld ychydig mwy ohonynt. Cyfoeth Naturiol Cymru sy'n gyfrifol am eu rheoleiddio. Fe fyddwch yn gwybod am rai o'r materion sy'n codi. Tynnodd Hefin David sylw at rai materion sy'n codi o hyn yn y datganiad busnes ddoe, rwy'n credu. Felly, mae angen inni weld mwy o hyn, ond mae angen ei reoleiddio mewn ffordd briodol.
English: Diolch. I intend to republish a revised technical advice note 20 on planning and the Welsh language before summer recess. The revised TAN will support the aims of the Government's new Welsh language strategy, Cymraeg 2050, and incorporate key messages from a new Welsh language risk assessment framework for major developments.
Welsh: Diolch. Rwy'n bwriadu ailgyhoeddi nodyn cyngor technegol 20 wedi'i ddiwygio ar gynllunio a'r iaith Gymraeg cyn toriad yr haf. Bydd y nodyn cyngor technegol diwygiedig yn cefnogi amcanion strategaeth iaith Gymraeg newydd y Llywodraeth, Cymraeg 2050, ac yn cynnwys negeseuon allweddol o fframwaith asesu risg newydd i'r Gymraeg ar gyfer datblygiadau mawr.
English: Thank you for that, but the previous consultation concluded in March of last year, which is 15 months ago now, and people are concerned that there is a lack of leadership in this area. So, how do you expect councillors, and the Planning Inspectorate, to work in line with the higher status afforded to the Welsh language via the Planning (Wales) Act 2015 if there is no movement on this issue? And, isn't it clear from the decision not to mention the Welsh language once in the letter regarding the Pen y Ffridd development in Bangor - an application rejected by the council, partly because of its language impact - that there is no priority for the Welsh language in that regard. How, then, do you, as Minister, intend the new technical advice note, when it published, to take into account these issues, and to do so in a timely manner?
Welsh: Diolch am hynny, ond daeth yr ymgynghoriad blaenorol i ben ym Mawrth y llynedd, sydd 15 mis yn ôl nawr, ac mae pobl yn dangos consýrn bod yna ddiffyg arweiniad yn hynny o beth. Sut ydych chi'n disgwyl i gynghorwyr, a'r Arolygiaeth Gynllunio, weithredu'n iawn ar y statws cryfach a ddaeth i'r Gymraeg drwy Ddeddf Cynllunio (Cymru) 2015, os nad oes yna symud yn y mater yma? Ac, onid yw'n glir o'r penderfyniad i beidio sôn yr un waith am y Gymraeg yn y llythyr am gais cynllunio Pen y Ffridd ym Mangor - cais a wrthodwyd gan y cyngor, yn rhannol oherwydd ei effaith iaith - nad oes yna flaenoriaeth i'r Gymraeg yn hynny o beth? Sut, felly, ydych chi, fel Gweinidog, yn bwriadu y bydd y cyngor technegol newydd yma, pan gaiff ei gyhoeddi, yn cymryd mewn i ystyriaeth y materion yma ac yn gwneud hyn mewn ffordd amserol nawr?
English: Well, I am unable to comment on the Pen y Ffridd appeal. Obviously, it's before Welsh Ministers for determination at the present time. I have to say that the revised TAN won't include wholesale changes. I think the current version continues to provide sound advice to developers and local authorities in the meantime.
Welsh: Wel, ni allaf roi sylwadau ar apêl Pen y Ffridd. Yn amlwg, mae gerbron Gweinidogion Cymru iddynt benderfynu arni ar hyn o bryd. Mae'n rhaid i mi ddweud na fydd y nodyn cyngor technegol diwygiedig yn cynnwys newidiadau ar raddfa fawr. Credaf fod y fersiwn gyfredol yn parhau i ddarparu cyngor cadarn i ddatblygwyr ac i awdurdodau lleol yn y cyfamser.
English: Cabinet Secretary, obviously the ability to determine the TAN guidance that's given by Welsh Government is a vitally important measure in any planning system. The role of community councils and parish councils in playing their part in determining applications is very much overlooked very often, and there is a lack of understanding of exactly how the technical advice notes can assist town and community councils in making their deliberations more fruitful for the communities they serve. What work does your department undertake to assist in developing the understanding of the technical advice notes that are put out by the planning department, so that they can filter right the way through the planning system, and communities can have confidence that their interests are being protected?
Welsh: Ysgrifennydd y Cabinet, yn amlwg, mae'r gallu i bennu'r canllawiau ar gyfer y nodiadau cyngor technegol a roddir gan Lywodraeth Cymru yn fesur hanfodol bwysig mewn unrhyw system gynllunio. Mae'r rhan y mae cynghorau cymuned a chynghorau plwyf yn ei chwarae wrth benderfynu ar geisiadau yn aml iawn yn cael ei hesgeuluso i raddau helaeth, a cheir diffyg dealltwriaeth ynglŷn â sut yn union y gall y nodiadau cyngor technegol fod o gymorth i gynghorau tref a chymuned i sicrhau bod eu trafodaethau'n fwy buddiol i'r cymunedau y maent yn eu gwasanaethu. Pa waith y mae eich adran yn ei wneud i gynorthwyo'r broses o ddatblygu dealltwriaeth o'r nodiadau cyngor technegol a ddarperir gan yr adran gynllunio, fel y gallant hidlo drwy'r system gynllunio, ac er mwyn i gymunedau fod yn hyderus fod eu buddiannau'n cael eu gwarchod?
English: We constantly monitor planning policy and TANs, and, obviously, update guidance to local authorities. The way it's disseminated then to community councils and parish councils is very important, because, as you say, they do have an important role to play in planning applications. So, that's work that officials do with local authorities, and that information is then disseminated down.
Welsh: Rydym yn monitro polisi cynllunio a nodiadau cyngor technegol yn gyson, ac yn diweddaru'r canllawiau i awdurdodau lleol, wrth gwrs. Mae'r ffordd y caiff ei ledaenu wedyn i gynghorau cymuned a chynghorau plwyf yn bwysig iawn, oherwydd, fel y dywedwch, mae ganddynt rôl bwysig i'w chwarae mewn ceisiadau cynllunio. Felly, mae hwnnw'n waith y mae swyddogion yn ei wneud gydag awdurdodau lleol, ac mae'r wybodaeth honno wedyn yn cael ei lledaenu i lawr.
English: Questions now from party spokespeople. Conservative spokesperson, David Melding.
Welsh: Cwestiynau nawr gan lefarwyr y pleidiau. Llefarydd y Ceidwadwyr, David Melding.
English: Diolch yn fawr, Llywydd. Cabinet Secretary, section 17 of the Planning (Wales) Act 2015 introduced a requirement for applicants to carry out pre-application consultations - I'm now going to refer to them as PACs - with the community and technical consultees. Have you made any assessment of how this is operating now that it's been in place for 15 months?
Welsh: Diolch yn fawr, Llywydd. Ysgrifennydd y Cabinet, roedd adran 17 o Ddeddf Cynllunio (Cymru) 2015 yn ei gwneud yn ofynnol i ymgeiswyr gynnal ymgynghoriadau cyn ymgeisio gyda'r gymuned ac ymgyngoreion technegol. A ydych wedi gwneud unrhyw asesiad o sut y mae'r broses hon yn gweithredu bellach a hithau wedi bod ar waith ers 15 mis?
English: That work is currently being undertaken.
Welsh: Mae'r gwaith hwnnw'n mynd rhagddo ar hyn o bryd.
English: I'm relieved that it is being undertaken, because this was an important reform to make the planning process more efficient and effective. Members will know that it is a requirement on major developments, such as housing developments of 10 or more houses, or developments on a site of one hectare or more. Now, one of the prime intentions is to engage the local community and enable them to have their views heard on significant applications. I wonder if you are going to instruct your department to make a careful assessment of how these community responses are being used to improve the planning process.
Welsh: Rwy'n falch ei fod yn mynd rhagddo, gan fod hwn yn ddiwygiad pwysig i sicrhau bod y broses gynllunio'n fwy effeithiol ac effeithlon. Bydd yr Aelodau'n gwybod bod hyn yn ofynnol ar gyfer datblygiadau mawr, megis datblygiadau tai o 10 neu fwy o dai, neu ddatblygiadau ar safleoedd un hectar neu fwy o faint. Nawr, un o'r prif amcanion yw cynnwys y gymuned leol a'u galluogi i leisio eu barn mewn perthynas â cheisiadau mawr. Tybed a fyddwch yn cyfarwyddo eich adran i wneud asesiad gofalus o sut y mae'r ymatebion cymunedol hyn yn cael eu defnyddio i wella'r broses gynllunio.
English: That will be part of the assessment and the monitoring, because I think it's very important that we do see an improvement in that area.
Welsh: Bydd hynny'n rhan o'r asesiad a'r gwaith monitro, gan y credaf ei bod yn bwysig iawn ein bod yn gweld gwelliant yn y maes hwnnw.
English: I agree with you because I think the advantage of a pre-planning process is that the very real concerns a community may have can then be addressed, and then can shape the application, but the thrust of the application can continue in a moderated, adapted form. Another thing I think you need to look at, because, in the discussions I've had, for instance with housing associations, architects and builders, the Act itself makes a requirement that developers should consult with specified persons or statutory consultees during the PAC stages, but, of course, there's no requirement for these consultees to respond. But, we are finding that, sometimes, no response comes in pre-application, and, then, an infrastructure company, a utility - all statutory consultees - then raise a major objection during the formal part of the planning application process, which is obviously undermining, or would undermine if this became common practice, the whole basis of these reforms. And it's important for the social and economic objectives we have for future generations that we improve planning and have proper, regulated, effective planning so that our communities can thrive and flourish.
Welsh: Rwy'n cytuno â chi, gan y credaf mai mantais proses rag-gynllunio yw y gellir mynd i'r afael wedyn â phryderon real iawn y gymuned, a gall hynny wedyn roi ffurf i'r cais, ond gall y cais barhau yn ei hanfod ar ffurf wedi'i chymedroli a'i haddasu. Rhywbeth arall y credaf fod angen i chi edrych arno, oherwydd, yn y trafodaethau a gefais, er enghraifft gyda chymdeithasau tai, penseiri ac adeiladwyr, mae'r Ddeddf yn ei hun yn ei gwneud yn ofynnol i ddatblygwyr ymgynghori â phersonau penodedig neu ymgyngoreion statudol yn ystod y camau ymgynghori cyn ymgeisio, ond wrth gwrs, nid oes unrhyw ofyniad i'r ymgyngoreion hyn ymateb. Ond rydym yn gweld, weithiau, nad oes unrhyw ymateb yn dod yn ystod yr ymgynghoriadau cyn ymgeisio, ac yna, bydd cwmni seilwaith, cwmni cyfleustodau - pob un yn ymgyngoreion statudol - yn nodi gwrthwynebiadau mawr yn ystod rhan ffurfiol y broses geisiadau cynllunio, sy'n amlwg yn andwyo, neu byddai'n andwyo pe bai'n dod yn arfer cyffredin, holl sail y diwygiadau hyn. Ac mae'n bwysig o ran ein hamcanion cymdeithasol ac economaidd ar gyfer cenedlaethau'r dyfodol ein bod yn gwella'r broses gynllunio ac yn sicrhau bod gennym broses gynllunio briodol ac effeithiol wedi'i rheoleiddio fel y gall ein cymunedau ffynnu.
English: I don't disagree with you, and, obviously, with the implementation of the planning Act, it's very important that we do see the improvements to which you refer.
Welsh: Nid wyf yn anghytuno â chi, ac yn amlwg, wrth roi'r Ddeddf gynllunio ar waith, mae'n bwysig iawn ein bod yn gweld y gwelliannau y cyfeiriwch atynt.
English: Thank you very much, Llywydd. Cabinet Secretary, the Climate Change, Environment and Rural Affairs Committee has published a report today on using snares in Wales. Many of the recommendations you will respond to in due time, of course, but I think there is one recommendation that you could respond to today. Recommendation 7 states that the use of snares that don't comply with your own Government's code on land owned by the Welsh Government should be prohibited. I think this is a simple and positive step that you could take now, to show leadership and to promote only the use of snares that comply with your own code for efficiency and the welfare of wild animals. Will you confirm today that you're willing to do that?
Welsh: Diolch yn fawr, Llywydd. Ysgrifennydd Cabinet, mae'r Pwyllgor Newid Hinsawdd, Amgylchedd a Materion Gwledig wedi cyhoeddi adroddiad heddiw ar ddefnyddio maglau yng Nghymru. Mae nifer o'r argymhellion i chi ymateb iddyn nhw maes o law, wrth gwrs, ond rwy'n credu bod un argymhelliad fedrwch chi rhoi ateb heddiw yn ei gylch. Mae argymhelliad saith yn dweud y dylid gwahardd defnydd o faglau nad ydynt yn cydymffurfio â chod eich Llywodraeth eich hunain ar dir sy'n eiddo i Lywodraeth Cymru. Rwy'n credu bod hwn yn gam syml a chadarnhaol y medrwch chi ei gymryd yn awr, i ddangos arweinyddiaeth ac i hyrwyddo'r defnydd o faglau sydd ond yn cydymffurfio â'ch cod eich hun ar gyfer effeithlonrwydd a lles anifeiliaid gwyllt. A wnewch chi gadarnhau heddiw eich bod chi'n fodlon gwneud hynny?
English: I've received the report and haven't had the chance to read it yet. As you say, I will be responding in the usual way. Regarding that, I would certainly hope to be able to do that. I think that if we can't comply with our own code, then it's not worth having. So, I would confirm that.
Welsh: Rwyf wedi cael yr adroddiad ac nid wyf wedi cael cyfle i'w ddarllen eto. Fel y dywedwch, byddaf yn ymateb yn y ffordd arferol. Mewn perthynas â hynny, byddwn yn sicr yn gobeithio gallu gwneud hynny. Yn fy marn i, os na allwn gydymffurfio â'n cod ein hunain, yna nid yw'n werth ei gael. Felly, byddwn yn cadarnhau hynny.
English: Thank you for that positive response, and I look forward to reading your formal response too. But I do think that that shows the leadership that is necessary, and, as you know, we need to use the snares that comply with the code. It's difficult to get a hold of them, but you're giving some leadership there. If I could turn to energy now, we are still waiting, of course, for a decision on the Swansea bay tidal lagoon. Since the election, I've written to Liz Truss, who now holds some of the purse strings in the Treasury, and have urged her to proceed with the financial permissions in order to lead in the area and put Wales in the vanguard of an industry that is sure to develop quickly. There's £1 billion available for Northern Ireland, partly to clear up their own mess on the wood energy scheme, which demonstrates clearly that the Treasury can provide funding when the will is there. What have you done and what's the Welsh Government done since the general election, therefore, to ensure that the tidal lagoon in Swansea bay does proceed?
Welsh: Diolch yn fawr am yr ateb cadarnhaol hynny ac rwy'n edrych ymlaen, wrth gwrs, at ddarllen eich ymateb ffurfiol. Ond rwy'n credu bod hyn yn dangos yr arweinyddiaeth sydd ei angen ac, fel rŷch chi'n gwybod, mae angen defnyddio'r maglau sy'n cydymffurfio â'r cod. Mae'n mynd yn anodd cael gafael ynddyn nhw, felly rŷch chi'n rhoi arweinyddiaeth yn fanna. A gaf fi jest droi at ynni yn awr? Rydym yn aros o hyd, wrth gwrs, am benderfyniad ar forlyn llanw bae Abertawe. Rwyf i, ers yr etholiad, wedi ysgrifennu at Liz Truss, sydd bellach yn dal rhywfaint o'r 'purse strings' yn y Trysorlys ac am iddi fwrw ymlaen y nawr gyda chaniatâd cyllidol a fydd yn agor y drws i'r dechnoleg gyffrous hon a rhoi Cymru wrth gwrs ar flaen diwydiant a fydd yn siŵr o ddatblygu'n gyflym cyn bo hir. Mae £1 biliwn i Ogledd Iwerddon, yn rhannol i glirio lan eu llanast nhw o ran y cynllun ynni o bren, wrth gwrs, yn dangos inni i gyd bod y Trysorlys yn gallu rhoi arian pan fod ewyllys yno. Beth ydych chi a Llywodraeth Cymru wedi ei wneud, ers yr etholiad cyffredinol felly, i sicrhau bod y morlyn llanw ym mae Abertawe yn mynd yn ei flaen?
English: I think you have to accept that the UK Government have been very tardy with their response to the Hendry review and obviously their announcements around Swansea bay tidal lagoon. I wrote, a fortnight ago again, to Greg Clark, asking when the response would be forthcoming. I picked up in the media today that those questions were side-stepped yesterday in the Houses of Parliament. I think we need to know what their position is. I think my first response that I received from Greg Clark said that the UK Government would be responding in due course. Well, 'in due course' means nothing to me. How long's a piece of string? So, I do think that we need to know. So, as I say, I did write to Greg Clark about two weeks ago.
Welsh: Credaf fod yn rhaid i chi dderbyn bod Llywodraeth y DU wedi bod yn araf iawn gyda'u hymateb i adolygiad Hendry, ac yn amlwg, gyda'u cyhoeddiadau ynglŷn â morlyn llanw bae Abertawe. Ysgrifennais, bythefnos yn ôl unwaith eto, at Greg Clark, yn gofyn pryd y byddai'r ymateb yn dod i law. Yn y cyfryngau heddiw, gwelais fod y cwestiynau hynny wedi'u hosgoi ddoe yn nau Dŷ'r Senedd. Credaf fod angen i ni wybod beth yw eu safbwynt. Credaf fod yr ymateb cyntaf a gefais gan Greg Clark yn dweud y byddai Llywodraeth y DU yn ymateb maes o law. Wel, nid yw 'maes o law' yn golygu unrhyw beth i mi. Pa mor hir yw darn o linyn? Felly, credaf fod angen i ni wybod. Felly, fel y dywedais, fe ysgrifennais at Greg Clark oddeutu pythefnos yn ôl.
English: Yes, I'll be very happy to have that discussion with the Cabinet Secretary for Local Government and Finance, and then I'll update the Member.
Welsh: Gwnaf, rwy'n fwy na pharod i gael y drafodaeth honno gydag Ysgrifennydd y Cabinet dros Lywodraeth Leol a Chyllid, ac yna byddaf yn rhoi'r wybodaeth ddiweddaraf i'r Aelod.
English: Thank you, Llywydd. Last time I questioned the Cabinet Secretary on agriculture a few weeks ago, we were discussing regulations applying to agriculture post Brexit. The burden of my question was that we should reassess all regulations to see if we could reduce them where there was no substantial diminution of public benefit. Part of the Cabinet Secretary's answer seems to have caused a certain amount of consternation amongst some farmers, because she said, 'Well, of course, this could mean an increase in regulation.' I'm hoping that today she might be able to put that into a bit of perspective. I'll give one illustration of how, in England at the moment, farmers are campaigning to relax hedge-cutting restrictions in August. Of course, we don't have them in Wales. There's a short window of opportunity between harvesting summer crops and planting winter crops, and it creates problems for farmers if they can't do things like hedge cutting and other management issues in August. So, that's an example of how having regulations that are more proportionate are in the interests of farmers, but don't cause any problems for public benefit.
Welsh: Diolch, Llywydd. Y tro diwethaf i mi holi Ysgrifennydd y Cabinet ynglŷn ag amaethyddiaeth ychydig wythnosau yn ôl, roeddem yn trafod rheoliadau'n ymwneud ag amaethyddiaeth ar ôl Brexit. Byrdwn fy nghwestiwn oedd y dylem ailasesu'r holl reoliadau i weld a allem eu lleihau lle na fyddai hynny'n amharu'n sylweddol ar fudd y cyhoedd. Ymddengys bod rhan o ateb Ysgrifennydd y Cabinet wedi achosi rhywfaint o bryder ymhlith rhai ffermwyr, gan iddi ddweud, 'Wel, wrth gwrs, gallai hyn olygu mwy o reoliadau.' Rwy'n gobeithio, heddiw, y gall roi hynny mewn persbectif. Rhoddaf un enghraifft o sut y mae ffermwyr yn Lloegr ar hyn o bryd yn ymgyrchu i lacio'r cyfyngiadau ar dorri perthi ym mis Awst. Wrth gwrs, nid oes cyfyngiadau gennym yng Nghymru. Cyfnod byr o gyfle sydd i'w gael rhwng cynaeafu cnydau'r haf a phlannu cnydau'r gaeaf, ac mae'n peri problemau i ffermwyr os nad ydynt yn gallu gwneud pethau fel torri perthi a materion rheoli eraill ym mis Awst. Felly, dyna enghraifft o sut y gall rheoliadau mwy cymesur fod o fudd i ffermwyr heb achosi unrhyw broblemau i fudd y cyhoedd.
English: Well, I think the consternation amongst farmers was increased by a bit of mischief making from the Welsh Conservatives and the press release they put out. I think what I said was that I've got about 7,000 pieces of legislation and regulations in my portfolio, and I think I actually said 'a case-by-case basis', but what I was saying was that we wouldn't allow environmental standards, for instance, to slip, and we could strengthen some in places if they were deemed to be needed. So, you're right. We need to look at it very pragmatically to make sure that it is proportionate.
Welsh: Wel, credaf fod y pryder ymhlith ffermwyr wedi'i gynyddu o ganlyniad i ychydig o greu helynt gan y Ceidwadwyr Cymreig a'r datganiad i'r wasg a ryddhawyd ganddynt. Credaf mai'r hyn a ddywedais oedd bod gennyf oddeutu 7,000 o ddarnau o ddeddfwriaeth a rheoliadau yn fy mhortffolio, a chredaf mai 'ystyried pob achos yn unigol' a ddywedais mewn gwirionedd, ond yr hyn roeddwn yn ei ddweud oedd na fyddem, er enghraifft, yn caniatáu i safonau amgylcheddol lithro, ac y gallem gryfhau rhai ohonynt mewn mannau pe tybid bod angen gwneud hynny. Felly, rydych yn gywir. Mae angen inni edrych ar hyn yn bragmatig iawn i sicrhau ei fod yn gymesur.
English: Thank you, Cabinet Secretary, for that reply. I'm afraid my reading list is not quite as extensive as hers; it does not extend to Conservative press releases. But - [Interruption.] But can I raise a related issue? At the moment, the European Union is considering reducing permitted levels of zinc oxide, which is an important chemical in the post-weaning of pigs to reduce problems with diarrhoea. There doesn't seem to be any problem with zinc levels in the ground in Britain or in Wales, but, if zinc oxides were to be banned, or significant restrictions were to be introduced on their use, this could mean wider use of antibiotics and that could obviously lead to microbial resistance. Calculations have been made that, if you delayed weaning of piglets from 28 to 42 days as one means of compensating for not being able to use this chemical, that would cost half a litter per year per sow, which would be £156 per sow, which would be a significant diminution in farmers' incomes for those who specialise in pigs. So, can the Cabinet Secretary tell me whether she is making representations on behalf of Welsh farmers against the current proposal on the table in the EU?
Welsh: Diolch, Ysgrifennydd y Cabinet, am eich ateb. Mae arnaf ofn nad yw fy rhestr ddarllen mor gynhwysfawr â'i hun hi; nid yw'n cynnwys datganiadau i'r wasg gan y Ceidwadwyr. Ond - [Torri ar draws.] Ond a gaf fi godi mater cysylltiedig? Ar hyn o bryd, mae'r Undeb Ewropeaidd yn ystyried gostwng y lefelau a ganiateir o sinc ocsid, sy'n gemegyn pwysig ar gyfer lleihau problemau dolur rhydd mewn moch ar ôl eu diddyfnu. Nid ymddengys bod unrhyw broblem gyda lefelau sinc yn y ddaear ym Mhrydain neu yng Nghymru, ond pe bai ocsidau sinc yn cael eu gwahardd, neu pe bai cyfyngiadau sylweddol yn cael eu cyflwyno ar y defnydd ohonynt, gallai olygu mwy o ddefnydd o wrthfiotigau a gallai hynny, yn amlwg, arwain at ymwrthedd microbaidd. Pe baech yn gohirio'r broses o ddiddyfnu'r perchyll o 28 diwrnod i 42 diwrnod fel un ffordd o wneud iawn am fethu defnyddio'r cemegyn hwn, gwnaed cyfrifiadau sy'n dangos y byddai hynny'n costio hanner torllwyth y flwyddyn am bob hwch, sef £156 yr hwch, a fyddai'n ostyngiad sylweddol yn incwm ffermwyr sy'n arbenigo ar foch. Felly, a all Ysgrifennydd y Cabinet ddweud wrthyf a yw'n cyflwyno sylwadau ar ran ffermwyr Cymru yn erbyn y cynnig sydd ar y bwrdd ar hyn o bryd yn yr UE?
English: Well, that hasn't been raised with me, that issue, but I'd be very happy to look at it, and, again, I could write to the Member. But certainly there's nobody in the pig industry that's raised that directly with me.
Welsh: Wel, nid yw hynny wedi cael ei ddwyn i fy sylw, y mater hwnnw, ond byddwn yn fwy na pharod i'w ystyried, ac unwaith eto, gallaf ysgrifennu at yr Aelod. Ond yn sicr nid oes neb yn y diwydiant moch wedi dwyn hynny i fy sylw'n uniongyrchol.